Des de finals de la dècada de 1980, l'equip americà ha estat considerat com un conjunt sòlid i competitiu, amb participacions destacades a la Copa del Món de 2010, a Itàlia, on va quedar en segona posició del seu grup, només darrere del Brasil, o la seva classificació a les edicions de 2002 i 2006. En la Copa del Món de 2014 Costa Rica va aconseguir el seu millor resultat històric, quedant en primera posició a la fase de grups, on hi havia tres ex-campions del torneig (Uruguai, Itàlia i Anglaterra), i derrotant a Grècia a vuitens de final. El conjunt "Tico" aconseguia així arribar a quarts de final per primera vegada en la seva història, essent eliminats pels Països Baixos a la tanda de penals (3–4), després d'haver empatat el partit a 0.